Na temelju članka 26. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19 i 57/22) i članka 50. Statuta Dječjeg vrtića „Pušlek“ Marija Bistrica te Državnog pedagoškog standarda predškolskog odgoja i naobrazbe (NN, broj 63/08 i 90/10), a u skladu sa Odlukom Upravnog vijeća Dječjeg vrtića „Pušlek“ Marija Bistrica od 06.07.2022. godine, ravnateljica Dječjeg vrtića „Pušlek“ Marija Bistrica, raspisuje

**NATJEČAJ**

**za radnika na radno mjesto**

**ZDRAVSTVENI/A VODITELJ/ICA** – 1 izvršitelj (m/ž) za rad u Dječjem vrtiću „Pušlek“ Marija Bistrica, na neodređeno nepuno radno vrijeme (16 sati tjedno).

Kandidat mora ispunjavati sljedeće uvjete za prijam u radni odnos:

* prema članku 24. stavku 10. Zakona o predškolskom odgoju i obrazovanju, a u skladu s Pravilnikom o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN, broj 133/97) i Pravilnikom o unutarnjem ustrojstvu i načinu rada Dječjeg vrtića „Pušlek“ Marija Bistrica:

Poslove medicinske sestre može obavljati osoba koja je završila preddiplomski sveučilišni ili stručni studij sestrinstva, odnosno studij kojim je stečena viša stručna sprema u djelatnosti sestrinstva u skladu s ranijim propisima, kao i osoba koja je završila sveučilišni diplomski studij ili specijalistički studij sestrinstva.

Pored navedenih uvjeta kandidat mora ispunjavati i opće uvjete za prijem u radni odnos:

* punoljetnost,
* zdravstvenu sposobnost za obavljanje poslova radnog mjesta

- Dokaz o zdravstvenoj sposobnosti za obavljanje poslova radnog mjesta dostavit će izabrani kandidat po dostavljenoj obavijesti o izboru. Radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju.

Uz vlastoručno potpisanu pisanu zamolbu kandidat je dužan priložiti sljedeću dokumentaciju :

* životopis (vlastoručno potpisan),
* dokaz o stručnoj spremi,
* dokaz o položenom stručnom ispitu,
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje,
* kao dokaz o nepostojanju zapreka za zasnivanje radnog odnosa sukladno čl. 25 Zakona o predškolskom odgoju i obrazovanju dostavljaju se sljedeći dokumenti (ne stariji od dana objave natječaja):

1. uvjerenje nadležnog suda da se protiv kandidata ne vodi kazneni postupak prema članku 25. stavku 2. Zakona o predškolskom odgoju i obrazovanju,

2. uvjerenje nadležnog suda da se protiv kandidata ne vodi prekršajni postupak prema članku 25. stavku 4. Zakona o predškolskom odgoju i obrazovanju,

3. potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavka 10. Zakona o predškolskom odgoju i obrazovanju,

* izjava kandidata o nepostojanju zapreka iz čl. 25 Zakona za prijem u radni odnos (vlastoručno potpisana),
* dokaz o državljanstvu.

Isprave se prilažu u neovjerenom presliku, a prije izbora kandidata predočit će se izvornik.

Podnošenjem prijave na natječaj, kandidat na natječaju izričito je suglasan da Dječji vrtić „Pušlek“ Marija Bistrica kao voditelj zbirke osobnih podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima koji uređuju zaštitu osobnih podataka.

Na natječaj se mogu prijaviti osobe oba spola.

Kandidat koji se poziva na pravo prednosti pri zapošljavanju prema zakonskim odredbama dužan je u prijavi na natječaj pozvati se na to pravo, priložiti propisane dokaze o tom pravu te ostvaruje prednost u odnosu na ostale kandidate samo pod jednakim uvjetima.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (NN, broj 121/17, 98/19, 84/21), članku 48.f Zakona o zaštiti vojnih i civilnih invalida rata (NN, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (NN, broj 84/21) te članku 9. Zakona o profesionalnoj rehabilitaciji i zapošljavanju osoba s invaliditetom (NN, broj 157/13, 152/14, 39/18, 32/20), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavka 1.-3. Zakona o hrvatskim braniteljima iz Domovinskog rata i članovima njihovih obitelji (NN, broj 121/17, 98/19, 84/21) koji u trenutku podnošenja prijave ispunjava uvjete za ostvarivanje toga prava dužan je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu s člankom 48.f Zakona o zaštiti vojnih i civilnih invalida rata (NN, broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19), uz prijavu na natječaj dužan je, pored dokaza o ispunjavanju traženih uvjeta, priložiti i rješenje, odnosno potvrdu iz koje je vidljivo spomenuto pravo, te dokaz o tome na koji način je prestao radni odnos kod prethodnog poslodavca.

Da bi kandidat ostvario pravo prednosti pri zapošljavanju, osoba iz članka 48. stavka 1.-2. Zakona o civilnim stradalnicima iz Domovinskog rata (NN, broj 84/21) koji u trenutku podnošenja prijave ispunjava uvjete za ostvarivanje toga prava dužan je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposlavanje-843/843>.

Kandidat koji se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom (NN, broj 157/13, 152/14, 39/18 i 32/20) uz prijavu na natječaj dužan je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom. Dokazom o invaliditetu smatraju se javne isprave na temelju kojih se osoba može upisati u očevidnik zaposlenih osoba s invaliditetom iz članka 13. navedenog Zakona.

Urednom prijavom smatra se prijava koja sadrži sve podatke i priloge navedene u tekstu ovog natječaja.

Prijave se podnose preporučeno poštom, u zatvorenoj omotnici, u roku od 10 dana od dana objave natječaja na adresu:

DJEČJI VRTIĆ „PUŠLEK“ MARIJA BISTRICA, Stubička cesta 17c, 49246 Marija Bistrica, s naznakom „ZA NATJEČAJ – ZDRAVSTVENI/A VODITELJ/ICA“.

Nepotpune i nepravovremene prijave neće se razmatrati.

Natječajna dokumentacija neće se vraćati.

O rezultatima natječaja kandidati će biti obaviješteni u zakonskom roku.

Prilikom zapošljavanja oba spola su u ravnopravnom položaju.

Natječaj je objavljen dana 12.08.2022. godine i traje do 22.08.2022. godine.

KLASA: 112-03/22-01/03

URBROJ: 2113-02-02/22-1

Marija Bistrica, 12.08.2022.

 RAVNATELJICA

 Jadranka Pezić